hotchpotch/miracl-hf-unified huggingface dataset:
Juurekkaat
Juurekkaat ("Collybia") on kantasienisuku, jota kutsutaan myös nimellä karikkeenlahottajasienet. Suomessa on yli 20 pientä, valkoitiöistä juurekasta. Niistä yleisin lienee varsin kosteissa metsissä kasvava kalvakankeltainen kalpeajuurekas ("Collybia dryophila").
Fire Emblem (videopeli)
Fire Emblem on "Fire Emblem" -videopelisarjaan kuuluva vuoropohjainen strategiapeli. Se on ensimmäinen sarjan peli, joka julkaistiin Pohjois-Amerikassa ja Euroopassa. Peli on sarjan seitsemäs osa; Japanissa se julkaistiin nimellä ファイアーエムブレム 烈火の剣 ("Fire Emblem: Rekka no Ken") eli "Liekehtivä miekka".
Peli toimii johdantona Japanissa julkaistulle sarjan edelliselle osalle "Fire Emblem: Fūin no Tsurugi".
Peli seuraa kolmen ylhäisen hahmon tarinaa. Ensimmäisten 10 tehtävän päähahmo on Lyndis, Caelin markiisin tytär joka on elänyt pitkän aikaa Sacaen tasangoilla paimentolaisten kanssa. Hän saa tietää totuuden syntyperästään, ja lähtee Caeliniin tapaamaan isoisäänsä Hausenia. Caelinin vallananastaja Lundgren koettaa tehdä kaikkensa pysäyttääkseen Lyndisin saattueen. Ensimmäiset 10 tehtävää muodostavat pelin tutoriaalin.
Seuraavien 20 tehtävän päähahmoja ovat ylimykset Eliwood ja Hector. Pääjuoni vyörähtää käyntiin Eliwoodin isän kadotessa merkillisesti, ja häntä etsiessään Eliwood törmää erikoisiin merkkeihin sotavalmisteluista, ja vaaralliseen mustaan maagiin nimeltä Nergal joka haluaa tuhota koko maailman. Ensimmäisellä pelikerralla tapahtumia seurataan Eliwoodin näkökulmasta, ja toisella Hectorin näkökulmasta.
Pelin päähahmoissa oli muutamia erikoisia puolia: Lyndis on ensimmäinen "Fire Emblem" -sarjan naispuolinen päähahmo, ja Hector on ensimmäinen päähahmo, joka käyttää kirvestä miekan sijaan.
Stephansdom
Stephansdom eli Pyhän Tapanin tuomiokirkko on keskiaikainen goottilainen katedraali Wienissä Itävallassa. Se sijaitsee aivan Wienin vanhan kaupungin keskustassa Ringstraßen sisäpuolella, Innere Stadtin kaupunginosassa. Stephansdomin alapuolella risteää kaksi metrolinjaa.
Kirkon rakentaminen alkoi vuonna 1137. Vuonna 1147 paljon nykyistä pienempi romaaniseen tyyliin rakennettu kirkko vihittiin käyttöön ja pyhitettiin Pyhälle Stefanokselle. Läsnä oli monia saksankielisen Euroopan johtohahmoja, jotka valmistautuivat lähtemään toiselle ristiretkelle. Vuonna 1293 kirkko paloi, ja se rakennettiin uudelleen goottilaiseen tyyliin 1300-luvulta 1500-luvulle mennessä. Vuonna 1852 alkoivat kirkon perusteelliset uudistustyöt.
Stephansdom vaurioitui pahasti toisessa maailmansodassa ja pohjoistornin valtava Pummerin-kello putosi alas ja särkyi. Se kuitenkin valettiin uudelleen, vielä suuremmaksi kuin aiemmin.
Kirkon kuuluisa ruudullinen tiilikatto lisättiin vuonna 1952.
Katedraali on 107 metriä pitkä ja 34 metriä leveä. Keskilaivan korkeus on 28 metriä, ja kolme kuoria ovat 22 metriä korkeita. Etelätornin korkeus on 133 metriä, ja sinne vie 343 porrasaskelmaa. Pummerin-kello on pohjoistornissa, ja sinne voi nousta hissillä.
Katedraali on rakennettu kalkkikivestä, ja sen alkuperäinen väri on valkoinen. 
Viime vuosikymmenien aikana ilmansaasteiden lisääntyessä Stephansdomin pinnalle on syntynyt tumma, lähes musta kerros. Sitä on osittain puhdistettu pois. Katedraalin kunnossapitoa varten on keskiajalta asti toiminut työpaja. Sen noin 20 työntekijän palkka maksetaan pääosin lahjoitusrahoista, sekä tornihissin pääsymaksutuloista. Vaativimpiin hankkeisiin työpaja on saanut myös EU-rahoitusta.
Kevin Volans
Kevin Volans (s. 26. heinäkuuta 1949, Pietermaritzburg) on eteläafrikkalainen säveltäjä, joka asuu tällä hetkellä Dublinissa.
Volans valmistui vuonna 1972 Witwatersrandin yliopistosta (Johannesburg) ja jatkoi opintojaan vielä Aberdeenin yliopistossa. Vuosina 1973-1981 hän asui Kölnissä, jossa häntä opetti Karlheinz Stockhausen. Volans asuu nykyään Dublinissa ja hänellä on Irlannin kansalaisuus.
Volans on kirjoittanut useita sävellyksiä Kronos-kvartetille. Niiden lisäksi hän on säveltänyt muun muassa oopperan "The Man with Footsoles of Wind", joka ensiesitettiin Lontoossa 1993, sekä konsertot pianolle ja sellolle.
Raúl Tamudo
Raúl Tamudo Montero (s. 19. lokakuuta 1977 Santa Coloma de Gramenet, Barcelonan maakunta, Espanja) on espanjalainen jalkapalloilija, pelipaikaltaan hyökkääjä. Hän edustaa espanjalaista Rayo Vallecanoa.
Tamudo on barcelonalaisen Espanyolin kasvatti ja pelasi seurassa ammattilaisuransa ensimmäiset 14 vuotta lukuun ottamatta lyhyitä lainapestejä Alavésissa ja Lleidassa. Espanyolissa hän voitti cup-kilpailu Copa del Reyn kahdesti vuosina 2000 ja 2006. Hän pitää hallussaan sekä seuran ottelu- että maaliennätystä Espanjan korkeimmalla sarjatasolla Primera Divisiónissa. Marañónin entinen maaliennätys (111) rikkoontui 9. kesäkuuta 2007 paikalliskamppailussa Barcelonaa vastaan Tamudon tehtyä kaksi maalia. Tamudo toimi myös joukkueensa kapteenina.
Tamudo jätti Espanyolin kauden 2009–2010 jälkeen. Hän riitaantui kauden aikana valmentaja Mauricio Pochettinon ja seurajohdon kanssa, eikä hänen sopimustaan uusittu. 31. heinäkuuta 2010 hän teki yksivuotisen sopimuksen Real Sociedadin kanssa.
Tamudo oli mukana vuoden 2000 kesäolympialaisissa hopeaa voittaneessa Espanjan olympiajoukkueessa. A-maajoukkueessa hän debytoi samana vuonna.
Eleanor Alberga
Eleanor Alberga (s. 1949 Kingston) on jamaikalainen taidemusiikin säveltäjä ja pianisti. Hän päätti ryhtyä konserttipianistiksi viisivuotiaana ja opiskeli Royal Academy of Musicissa, Lontoossa.
Alberga on säveltänyt muun muassa orkesterimusiikkia, jousikvartettoja, pianomusiikkia ja vokaaliteoksia.
Akin Euba
Olatunji Akin Euba (s. 28. huhtikuuta 1935 Lagos) on nigerialainen säveltäjä, musiikintutkija ja pianisti. Hän on etniseltä taustaltaan joruba.
Euba opiskeli sävellystä Arnold Cooken johdolla Trinity College of Musicissa, Lontoossa ja Roy Travisin johdolla Kalifornian yliopistossa, Los Angelesissa.
Monissa Euban teoksissa on vaikutteita afrikkalaisesta musiikista. Hän on säveltänyt muiden muassa oopperan "Chaka" (1970).
Ludovic Lamothe
Ludovic Lamothe (12. toukokuuta 1882 Port-au-Prince – 4. huhtikuuta 1953) oli haitilainen säveltäjä ja pianisti. Hänen molemmat vanhempansa soittivat pianoa, ja pianonsoiton alkeet hän oppikin äidiltään. Vuonna 1910 hän lähti Ranskaan opiskelemaan.
Lamothe sävelsi pääasiassa pianomusiikkia.
Justin Elie
Justin Elie (1. syyskuuta 1883 Port-au-Prince – 1931) oli haitilainen taidemusiikin säveltäjä ja pianisti. Valmistuttuaan vuonna 1905 hän työskenteli Ranskassa ja Länsi-Intian saaristossa.
Rölli – hirmuisia kertomuksia
Rölli – hirmuisia kertomuksia on ensimmäinen Yle TV2 -kanavan Pikku Kakkosesta tutuksi tulleesta Röllistä kertova elokuva. Se valmistui vuonna 1991. Elokuvassa, kuten tv-sarjassakin, Rölliä näyttelee Allu Tuppurainen. Elokuvan musiikista on tehty myös soundtrack-julkaisu.
Roskanheittäjät yrittävät vallata Röllimetsän Pahan valtakunnan Ylipapin (Rolf Labbart) johdolla. Röllimetsää uhkaa myös lelutehtailija Seesteinen (Risto Kaskilahti), joka haluaa tehdä metsään suuren huvittelukeskuksen. Roskanheittäjillä on oma jumalansa, "Suuri Roska", jonka suuhun kaadetaan paljon roskaa, kunnes se sitten myöhemmin oksentaa uudelle roskanheittäjälle puvun.
Kaikki metsän asukkaat ovat lumoissaan uusista roskaksi tarkoitetuista tavaroista, joita heille lahjoitellaan. Ainoa, joka huomaa metsää uhkaavan tuhon, on Maahiskeiju (Sari Mällinen). Hän saa vakuutettua Röllin (Allu Tuppurainen) metsään tunkeutujien aiheuttamista ongelmista, ja yhdessä Rölli ja Maahiskeiju ryhtyvät pelastamaan metsää.
Kun Roskanheittäjien päämaja tuhoutuu ja muut roskanheittäjät juoksevat pakoon, Rölli ja Maahiskeiju juoksevat myös sieltä pois. He menevät saman puun luo, joka alussa sanoi auttavansa Rölliä. Puun takana vakoileekin Pahan valtakunnan ylipappi, joka yrittää tappaa isolla veitsellä Röllin ja Maahiskeijun, mutta puu kaatuu hänen päälleen. Lopuksi Rölli ja Maahiskeiju kävelevät metsässä iloisesti laulaen.
Julkaisija - Musiikki-Laiho Oy, 1991. Kaikki sävelet ja sanat Allu Tuppurainen. Sovitukset, äänitys ja miksaus Kari Hillo/ML-studio.
Osa kappaleista on julkaistu laulukokoelmalla "Röllin laulut 3".
Fela Sowande
Fela Sowande (1905–1987) oli nigerialainen säveltäjä ja urkuri. Hän sävelsi jazzia ja taidemusiikkia.
Sowande syntyi musikaaliseen perheeseen. Hän aloitti uransa kuorolaulajana. Sowande alkoi perehtyä jazziin 1930-luvun alussa, ja muutti samoihin aikoihin Lontooseen. Hän palasi Nigeriaan vuonna 1953 ja kuoli vuonna 1987 aivohalvaukseen Ravennassa, Ohiossa.
Sowanden sävellyksiin kuuluvat muiden muassa "African Suite" (1944) ja "Folk Symphony" (1960). Monet hänen varhaisista sävellyksistään olivat urkuteoksia.
Samuel Ekpe Akpabot
Samuel Ekpe Akpabot (3. lokakuuta 1932 Uyo – 7. elokuuta 2000 Uyo) oli nigerialainen säveltäjä.
Akpabot opiskeli 11-vuotiaasta lähtien Lagosissa. Hän aloitti muusikonuransa laulamalla kuorossa. Vuonna 1954 hän matkusti Englantiin ja aloitti opintonsa Lontoon Royal College of Musicissa. Vuonna 1959 hän palasi Nigeriaan, jossa hän julkaisi ensimmäisen teoksensa, "Nigerianan" orkesterille. Pian hän kuitenkin uudisti sitä ja muutti nimeksi "Overture for a Nigerian Ballet". Hänen muita teoksiaan ovat muiden muassa "Scenes from Nigeria" (1962), "Three Nigerian Dances" (1962), "Ofala" (1963), "Cynthia’s Lament" (1965) ja "Nigeria in Conflict" (1973).
Akpabot kuoli synnyinkaupungissaan Uyossa vuonna 2000.
Thoma Simaku
Thoma Simaku (s. 1958) on albanialainen säveltäjä. Hän opiskeli vuosina 1978–1982 Tiranan konservatoriossa Tonin Harapin johdolla. Vuonna 1991 hän muutti Englantiin, jossa hän jatkoi opintojaan Yorkin yliopistossa.
Simakun teoksia on esitetty kaikkialla Euroopassa, Pohjois-Amerikassa, Australiassa ja Kaukoidässä.
Synninpäästö
Synninpäästö eli "absoluutio" tarkoittaa kristinuskossa syntien anteeksiantamista. Jumalanpalvelukseen kuuluu yleinen rippi ja sen jälkeen yleinen synninpäästö. Kristillisissä kirkoissa on käytössä myös yksityinen rippi, jota seuraa synninpäästö.
Liturgiassa liturgi johdattaa seurakunnan synnintunnustukseen. Sen jälkeen hän julistaa synninpäästön. Seurakunta ottaa synninpäästön vastaan sanalla aamen.
Yksityinen rippi voi noudattaa kaavaa tai olla vapaamuotoinen. Siihen pitää kuitenkin sisältyä tunnistettava synnintunnustus ja synninpäästö.
Ortodoksisessa ja katolisessa kirkossa rippi, johon synninpäästö kuuluu, on sakramentti eli erityinen pyhä toimitus.
Mateli Kuivalatar
Mateli Kuivalatar eli viralliselta nimeltään Magdaleena Ikonen, o.s. Kuivalainen (8. toukokuuta 1771 – 29. joulukuuta 1846) oli ilomantsilainen runonlaulaja.
Mateli Kuivalatar oli ehkä tärkein Kantelettaren karjalaisten runojen laulajista. Elias Lönnrot tapasi Kuivalattaren kahdeksannella runonkeruumatkallaan syyskuussa 1838 Ilomantsin Kontiovaarassa Koitereen rannalla.
Lönnrotilla oli tuolloin jo lähes valmiina Kantelettaren käsikirjoitus. Kahdeksannen keruuretken tarkoitus oli lähinnä sen täydentäminen. Retken saalis oli kuitenkin niin runsas, että hän joutui toimittamaan teoksen kokonaan uudestaan.
"Oikian laulajan tapasin kuitenkin vasta jälkeenpäin Materi Kuivalattaren Koitereen rannalla Ilomantsin kirkolta neljättä penink. pohjaseen päin 3 neljännestä Huhuksen kylältä. Siltä yksinään kirjottelin vanhoja lauluja 2 päivää. Sitte piti kerkeämiseen kotiin rientää, johon pääsin syyskuun loppupäivillä." (Lönnrot kirjeessään 12.10. 1838).
Elias Lönnrot mainitsee Mateli Kuivalattaren myös Kantelettaren esipuheessa. Tästä häntä koskeva maininta on päätynyt myös Zacharias Topeliuksen Maamme kirjan lukuun, joka käsitteli suomalaista kansanrunoutta.
Lönnrotin jälkeen Mateli Kuivalattaren runoja kävi tallentamassa Kontiovaarassa myös nuori August Ahlqvist 1846. Tuolloin Kuivalatar oli jo niin sairas, ettei jaksanut laulaa, vaan saneli runojaan.
Martti Haavio kuvaa Kuivalattaren säkeitä äärimmäisen niukoiksi. Sanonta on säästeliäs, eikä runoissa ole turhia kertosäkeitä. Haavion havainnon mukaan harvinaisen moni hänen lauluistaan kuvailee nuoren neidon miehenkaipuuta.
Kantelettaren runojen lisäksi Mateli Kuivalattarelta on tallennettu myös Kalevala-aiheista eeppistä runoutta
Mateli Kuivalatar syntyi Ilomantsin Huhuksessa. Hänen isänsä oli Antti Antinpoika Kuivalainen (s. 1741) ja äitinsä Valpuri Matintytär Muroke Tohmajärven Oskolasta. Mateli oli järjestyksessä kuudes perheen yhdestätoista lapsesta. Lapsuutensa ja nuoruutensa hän vietti Huhuksen Siitarin talossa
Mateli meni naimisiin 21-vuotiaan tokrajärveläisen talollisenpojan Pietari (Pekka) Antinpoika Ikosen kanssa 9. huhtikuuta 1793. Pariskunta asui ensin Ilomantsin Tokrajärven ja Kakonahon kylissä, kunnes siirtyi 1797 Matelin kotitaloon Siitariin.
Vuonna 1820 he muuttivat torppareiksi Jaanisvaaran talon maille Kontiovaaraan. Pariskunta sai yksitoista lasta, joista viisi kuoli aivan nuorina. Lisäksi perheessä oli kaksi lasta miehen ensimmäisestä liitosta. Pekka Ikonen kuoli 1832, jonka jälkeen Mateli hallitsi taloa.
Runonlaulamisen ohella Mateli Kuivalatar tunnettiin tietäjänä, jota käytettiin parantajana.
Mateli Kuivalattaren tyttärenpoika oli lähetyssaarnaaja Pietari Kurvinen, jonka tyttärenpoika puolestaan oli viihdesäveltäjä ja -kapellimestari Toivo Kärki.
Mateli Kuivalatar kuoli syöpään 29. joulukuuta 1846 ja haudattiin Ilomantsin kirkkomaahan 6. tammikuuta 1847.
Absoluutti
Absoluutti tarkoittaa seuraavia asioita:
Jean Langlais
Jean-Marie-Hyacinthe Langlais (15. helmikuuta 1907 La Fontenelle – 8. toukokuuta 1991 Pariisi) oli ranskalainen taidemusiikin säveltäjä, urkuri ja improvisoija. Hän kierteli konserttiurkurina ympäri Eurooppaa ja Yhdysvalloissa.
Langlais syntyi La Fontenellen kylässä. Hän sokeutui kahden vuoden iässä. Myöhemmin hänet lähetettiin Pariisin konservatorioon, jossa häntä opettivat Marcel Dupré, Paul Dukas ja André Marchal. Langlais toimi vuosikymmenten ajan Sainte-Clotilde-basilikan pääurkurina Pariisissa - se onkin eräs kaupungin täkeimpiä pyhättöjä urkumusiikin kannalta, olivathan samaa virkaa ennen Langlais'ta hoitaneet niin ikään maineikkaat säveltäjät César Franck, Gabriel Pierné ja Charles Tournemire.
Langlais sävelsi 254 opusnumerollista teosta. Hän ansioitui etenkin urkumusiikin saralla, mutta sävelsi myös mm. pianomusiikkia ja messuja.
Douglas Lilburn
Douglas Gordon Lilburn (2. marraskuuta 1915 Wanganui – 6. kesäkuuta 2001 Wellington) oli uusiseelantilainen säveltäjä.
Lilburn syntyi Wanganuissa ja opiskeli vuosina 1934–1936 Canterbury University Collegessa, Christchurchissa. Vuonna 1937 hän pääsi opiskelemaan Lontoon Royal College of Musiciin. Hän palasi Uuteen-Seelantiin vuonna 1940.
Lilburn sävelsi muun muassa kolme sinfoniaa, Aotearoa-alkusoiton, Drysdale-alkusoiton, kantaatin ja teoksia jousiorkesterille.
Abstrahointi
Abstrahointi tarkoittaa yleiskäsitteen muodostamista pelkistämällä.
Alun perin abstrahointi tarkoitti aristoteelisessa ajatteluperinteessä mielen toimintaa sen muodostaessa yleiskäsitteen. Aistien havaitessa jonkin olion ja mielen muodostaessa siitä yleiskäsitteen mielen ikään kuin ajateltiin erottavan aineesta siihen aristotelisen ajattelutavan mukaan sisältyneen muodon eli "forman".
1300-luvun myötä abstrahoinnin käsitteelle vakiintui myös käyttötapa, jossa tarkoitettiin käsitteen erottamista läsnä- tai olemassaolosta. Tällöin käsitteellisen tiedon vastakohta oli välitön havainto eli intuitio ja intuitiivinen tieto.
Kuvataiteessa abstrahointi tarkoittaa pelkistämistä, yleistämistä tai pyrkimystä abstraktiin ilmaisuun.
Nigel Keay
Nigel Keay (s. 1955 Palmerston North, Uusi-Seelanti) on uusiseelantilainen 
säveltäjä ja alttoviulisti. Hän on asunut vuodesta 1998 lähtien Pariisissa Ranskassa.
Keay on säveltänyt muiden muassa jousikvartettoja, alttoviulukonserton ja yksinäytöksisen oopperan.
Abstrakti
Abstrakti (latinan sanoista "abs-traho" ’vetää pois’ (konkreettisesta havaintoyhteydestä)) voi tarkoittaa ainakin seuraavia:
Absurdi
Absurdi (, epäsointuinen, sorahteleva) tarkoittaa järjetöntä, järjenvastaista, mahdotonta tai mieletöntä. Sana voi viitata muun muassa seuraaviin asioihin:
Adapteri
Adapteri eli sovite, sovitin tai liittiö on tekniikassa yleistys, sovituslaite joka mahdollistaa kahden tai useamman erityyppisen komponentin, liittimen tai eri tekniikkaa käyttävän laitteen liittämisen toisiinsa tai johonkin alustaan. Yksinkertaisimmillaan adapteri muuttaa ainoastaan liittimen ulkomuotoa, kokoa tai pinnijärjestystä, mutta esimerkiksi jossain elektronisessa laitteessa käytettävä adapteri voi sisältää vaikkapa jännitettä muuttavia kytkentöjä, sähköisen signaalin optiseksi muuttavia komponentteja ja jopa mikroprosessorin.
Esimerkkinä voisi mainita adapterin joka jakaa 6,3mm urosstereoplugin kahdeksi naarastyyppiseksi 3,5mm stereoplugiksi. Sellaista voi käyttää sopivissa olosuhteissa esim. kosketinsoittimien audiulostulon jakamiseen mp3-tallentimelle sekä kuulokkeille.
Sákis Rouvás
Anastásios ”Sákis” Rouvás (, IPA: ) s. 5. tammikuuta 1972 Korfu) on kreikkalainen laulaja ja voimistelija. Rouvás juonsi yhdessä María Menoúnoksen kanssa Euroviisut 2006 Ateenassa.
Rouvás oli Kreikan edustajana Euroviisuissa vuonna 2004 kappaleellaan "Shake It". Hän sijoittui kolmanneksi.
Hän edusti Kreikkaa myös vuoden 2009 Euroviisuissa kappaleella "This Is Our Night", jolloin hän sijoittui seitsemänneksi.
Likiarvopolynomi
Likiarvopolynomi on polynomi, jolla voidaan approksimoida jotain polynomia. Likiarvopolynomia käytetään matematiikan numeerisissa menetelmissä.
Jos tunnetaan funktion f(x) arvot eri x:n arvoilla tai etsitään ne differentiaali- tai/ja integraaliyhtälöistä käyttäen funktiosta polynomiarviota voidaan käyttää Taylorin kaavaa:
Tässä |1,0,0 | |1,-1/2, 1/3| |-1, 1, 0,0 | ,kun polynomi on kolmatta astetta.
Kun D-matriisilla kerrotaan F-vektori, saadaan funktion derivaatat pisteissä x0...xn. D:n ensimmäinen ja kolmas matriisi muodostuvat binomikertoimista (Pascalin kolmio). Keskimmäisen matriisin kertoimet ovat sarjakehitelmän Log[1+x] kertoimia. Kun pisteet eivät ole tasavälein, käytetään kullekin matriisin M vaakariville eri x:n arvoa.
Kaava on helppo derivoida ja integroida x:n suhteen. Näin voidaan muuntaa differentiaali- ja integraaliyhtälöt yhtälöryhmiksi. 
Esimerkiksi: g1[x]*d²f[x]/dx²+g2[x]*df[x]/dx+g3[x]*f[x]=g4[x] muuntuu aritmeettiseksi yhtälöksi kullakin x:n arvolla kun derivaatat korvataan D-matriisilla. Esimerkiksi d²f[x]/dx²→D^2*F. g1[x] jne korvataan diagonaalimatriiseilla, jonka diagonaaliatvot ovat g1[x0],g1[x1]...g1[xn].
Kaava voidaan yleistää useammille muuttujille. Virheet ovat suurimmat alueen reunoilla. Niitä voidaan parantaa esimerkiksi valitsemalla pisteet projektiona ympyräkehältä halkaisijalle, kun kehä on jaettu tasavälein:x(i)=(a+b)/2+(a-b)/2 Cos[i*Pi/n],i=0...n,x=a...b,T=(b-a)/(n-1). Tällöin D-matriisi saadaan Derivoimalla Lagrangen PolynomiLagrange formula ja asettamalla asettamalla muuttujan paikalle edellä mainitut pisteet. Laskennassa on käytettävä tarkkaa aritmetiikkaa jos pisteitä on paljon.
Pelastus
Pelastus tarkoittaa seuraavia asioita:Katso myös Pelastusarmeija.
Pelastus (uskonto)
Uskonnollinen pelastus tarkoittaa toimintoa tai tapahtumaa, jossa ihminen pelastuu rangaistuksesta, joka on langetettu hänelle Jumalan tai jumalien asettamien sääntöjen rikkomisen tähden. Siten pelastus antaa pääsyn taivaaseen tai Jumalan yhteyteen. Uskonnosta ja sen tulkinnasta riippuen pelastusta voidaan pitää ihmisen omana aikaansaannoksena tai ihmisen ulkopuolelta tulleena asiana tai näiden yhdistelmänä.
Kristillisen opin mukaan ihminen on synnistä johtuen nykyisessä luonnollisessa olotilassaan matkalla kohti ikuista tuhoa tai kärsimystä, jota nimitetään kadotukseksi, mutta hän voi pelastua uskomalla Jeesukseen Kristukseen, joka on valmistanut pelastuksen ilmaisena lahjana kuolemallaan ja ylösnousemuksellaan.
Populaarissa kristinuskon tulkinnassa pelastuksen katsotaan yleensä koskevan ihmisen aineetonta sielua tai henkeä. Raamatun terminologiassa sielu viittaa kuitenkin - myöhemmästä kielenkäytöstä poiketen - ihmiseen kokonaisuutena. Kristilliseen pelastusoppiin kuuluukin usko ruumiin ylösnousemukseen.
Kristillistä pelastuskäsitystä voi luonnehtia kokonaisvaltaiseksi: pelastus koskee koko ihmistä ja tapahtuu yksin Jumalan armosta ilman ihmisen omia ansioita.
Tunnettuja pelastusta koskevia kristillisiä oppeja ovat
Toisin kuin myöhemmässä kristillisessä teologiassa, juutalaisuuden näkökulmasta Vanhan testamentin pelastuskäsitys ei ole hengellinen, tuonpuoleinen eikä individualistinen; pelastuksella tarkoitetaan pikemminkin Israelin kansan olemassaoloon ja hyvinvointiin kohdistuvien uhkien poistumista. Tärkeimpänä historiallisena pelastustapahtumana juutalaiset muistelevat Egyptin orjuudesta vapautumista, jota juhlitaan pääsiäisenä.
Islamissa pelastus tarkoittaa paratiisiin pääsemistä maanpäällisen elämän jälkeen.
Käsikirjoitus
Käsikirjoituksella on kolme päämerkitystä. Alun perin se on tarkoittanut käsin papyrukselle, pergamentille tai paperille kirjoitettua tekstiä, kuten kirjoja ennen kirjapainotaidon tuloa.
Käsikirjoitus tarkoittaa myös painettavaksi tai monistettavaksi yleensä koneella kirjoitettua tekstiä eli manuskriptiä. Käsikirjoitus voi olla esimerkiksi romaanin tai väitöskirjan hyväksymätön ja painamaton raakavedos. Sitä käytetään myös yleisenä suunnitelman synonyyminä. Nykyisin käsikirjoituksella tarkoitetaan etenkin painettavaksi tarkoitettua.
Käsikirjoitusta tarkoittava sana manuskripti ("manuscript") tulee latinankielisistä sanoista "manu scriptus", kirjaimellisesti ”käsin kirjoitettu”. Se tarkoittaa kaikenlaista puhutun kirjoittamista muistiin käsin.
Käsikirjoituksella voidaan myös viitata elokuvaa, näytelmää tai televisio-ohjelmaa varten laadittuun tekstiin, jossa vuorosanat, taustaäänet, tapahtumapaikka, kuvan koko ynnä muita kuvausohjeita esitetään kohtaus kerrallaan. Sen tekijää, erityisesti elokuva- ja televisioalalla, sanotaan "käsikirjoittajaksi", teatterissa puhutaan yleisesti "näytelmäkirjailijasta".
Käsikirjoituksen tarkoitus ja siten muoto vaihtelee tilanteen mukaan. Teatterissa ja elokuvassa käsikirjoitus on suunnitelma siitä, millainen näytelmän tai elokuvan tulisi olla. Molemmissa käsikirjoituksiin kuuluu näyttelijöiden repliikit ja jonkin tason tapahtumien kuvaus. Näytelmäkäsikirjoituksessa tapahtumia ei kuvata yhtä tarkasti kuin elokuvakäsikirjoituksessa.
Muun muassa oopperan ja baletin yhteydessä käsikirjoitusta kutsutaan usein libretoksi. Baleteissa sen sisältönä on erityisesti teoksen tarina, jota koreografia noudattaa, ja vokaaliteoksissa (oopperat, oratoriot, operetit, passiot) lauluosuuksien teksti.
Vuorenväki
Vuorenväki (tai vuoren väki) eli kallion väki tarkoittaa suomalaisessa mytologiassa mäkien ja kallioiden alla, sisällä ja päällä eläviä olentoja sekä näiden taikavoimia.
Uskottiin, että tasaisella maalla oli omat haltijansa, maahiset, sekä mäillä ja kalliolla omansa. Vuoren väkeen kuuluvat vuoren haltijat eli vuoreiset, ja peikot. Vuoren väen valtias on ikivanha Vuoren vanhus.
Vaikka mäet eivät Suomessa ole järin korkeita, on monia mäkiä eli "vuoria" pidetty pyhinä, kuten muuallakin maailmassa. Vuori on lähempänä taivasta, ja vuorella usein asuu voimakkaita olentoja. Esimerkiksi Kolilla asuivat "kolin korkeat isännät".
Erään kansanperinteen mukaan kallion väkeä saa suojakseen, jos etsii varjopuolelta mäkeä kallion, johon aurinko ei paista. Siitä kalliosta etsitään kohta, joka on aina kostea, ja siitä kohdasta etsitään ristiin haljennut kivi. Halkeamaan vuollaan hopeaa ja luetaan loitsu:
Loitsun jälkeen halkeamasta irrotetaan puukolla kivensiruja, ja niiden mukana seuraa kallion väki. Se suojaa ihmistä sairauksilta, sillä kaikki muut, vaaralliset haltijoiden väet pelkäävät sitä, paitsi veden väki. (Veden väen pelottamiseen voidaan tarvita tulen väkeä)
Anarchy in the U.K.
"Anarchy in the U.K." on englantilaisen punk rock-yhtyeen Sex Pistolsin ensimmäinen singlejulkaisu ja hittikappale. Se julkaistiin marraskuussa 1976, ja se herätti heti suurta kohua nostaen yhtyeen suurmaineeseen ja samalla punk rockin suuren yleisön tietoisuuteen. Kappale julkaistiin myös yhtyeen ainoalla studioalbumilla "Never Mind the Bollocks, Here's the Sex Pistols" vuonna 1977, ja se on albumin ainut raita, jossa Glen Matlock on mukana. Siitä julkaistiin uusi versio videopeliin vuonna 2007. Rolling Stone -lehden The 500 Greatest Songs of All Time -listalla kappale on sijalla 56.
Monet yhtyeet, muun muassa Megadeth ja Mötley Crue, ovat tehneet kappaleesta cover-versioita.
Vuonna 1988 thrash metal -yhtye Megadeth julkaisi kappaleesta singlen.
A-puoli
B-puoli
South of Heaven
South of Heaven on thrash metal -yhtye Slayerin neljäs studioalbumi. Se nauhoitettiin vuonna 1987 ja julkaistiin vuonna 1988.
Albumi on yleisilmeeltään huomattavasti edeltävää "Reign in Blood"-levyä hitaampi. Yhtyeen jäsenet päättivät hidastaa tempoa tarkoituksella, koska tiesivät etteivät pystyisi tekemään "Reign in Bloodia" nopeampaa levyä.
Albumin nimikkokappale sisältää tunnetun kitarariffin ja kappaletta on soitettu paljon yhtyeen keikoilla sen julkaisun jälkeen.
A-lehdet
A-lehdet on suomalainen mediatalo, jonka muodostavat aikakausmedioita kustantava perheyhtiö A-lehdet Oy ja sen tytäryhtiöt, designtuotteiden verkkokauppa Finnish Design Shop sekä hyvinvoinnin ja terveyden palveluja tarjoava Oma Terveys Oy. A-lehdet on Lyytikäisten suvun perheyhtiö. Konsernin liikevaihto on noin 100 miljoonaa euroa vuonna 2017, ja henkilöstöä sen palveluksessa on lähes 500. Yhtiön toimitusjohtaja on Kaisa Ala-Laurila ja puheenjohtaja Olli-Pekka Lyytikäinen.. A-lehdet kustantaa noin kahtakymmentä kuluttajille suunnattua aikakauslehteä.A-lehdet juontaa juurensa vuoteen 1933, jolloin Yrjö Lyytikäinen perusti yhdessä kirjapainonomistaja K. F. Puromiehen kanssa uuden lukemistolehden "Avun", jonka myyjiksi värvättiin aluksi työttömiä. Lyytikäinen ja hänen Aune-vaimonsa tekivät lehteä pitkään lähes kaksistaan tai sukulaisten avustamana. Sotien jälkeen Lyytikäiset ottivat Kustannus Oy Apulehden johtoon ulkopuolisen, sosialidemokraattista puoluetta lähellä olleen Janne Hakulisen. Samalla lehden myynti provisioineen siirrettiin työttömiltä työväenliikkeelle. Kun Yrjö Lyytikäinen kuoli yllättäen vuonna 1956, yrityksen johdon otti leski Aune Lyytikäinen. Hän kuitenkin kuoli jo kahta vuotta myöhemmin vuonna 1958, ja jatkajiksi nousivat pojat ja miniä Kirsti Lyytikäinen. Kustannusyhtiö Apulehden toimitusjohtajaksi nousi poika Olli Lyytikäinen.
1970-luvun alussa Olli Lyytikäinen siirtyi toimitusjohtajan tehtävistä kustantajaksi, ja toimitusjohtajan tehtävät sai vuonna 1962 taloon tullut ekonomi Yrjö Kokko. 1980-luvun alkuvuosista vuoteen 2002 A-lehtien toimitusjohtajana oli Seppo Laakso, joka oli tullut yritykseen jo 1970-luvun alussa. Kokko toimi hallituksen puheenjohtajana vuoteen 1990. Laakson jäätyä eläkkeelle johtoon nousi lehtialan ulkopuolelta, Suomen Telia Mobilesta rekrytoitu Vesa Mars. Hänen kaudellaan A-lehdet myi "7 päivää" -lehden kilpailijaksi virittämänsä entisen tv-lehden "Katson" "Seiskan" kustantajalle Allerille, "Fakta"-lehden Talentumille ja "Hyvä Ateria" -lehden Keski-Uusimaalle. Vuonna 2006 toimitusjohtajaksi tuli omistajasuvun jäsen, Olli-Pekka Lyytikäinen. A-lehdet Oy:n hallituksen jäsen ja yksi omistajista Yrjö Lyytikäinen kuoli syyskuussa 2014 äkilliseen sairauskohtaukseen. Hän toimi pitkään myös "Tuulilasin" erikoistoimittajana.
Vuosina 2011–2017 A-lehtien toimitusjohtajana toimi Talentumista A-lehtiin siirtynyt Juha Blomster. Nykyinen toimitusjohtaja on elokuussa 2017 aloittanut Kaisa Ala-Laurila, joka siirtyi syksyllä 2016 A-lehtiin liiketoimintajohtajaksi Sanoma Lifestylen liiketoimintajohtajan tehtävästä.
Arvostelukyvyn kritiikki
Arvostelukyvyn kritiikki () on Immanuel Kantin vuonna 1790 julkaisema filosofinen teos. Se tunnetaan myös "kolmantena "Kritiikkinä"" — edeltäjinään "Puhtaan järjen kritiikki" (1781) ja "Käytännöllisen järjen kritiikki" (1788).
"Arvostelukyvyn kritiikki" täydentää Kantin kriittistä projektia ja luo pohjaa modernille estetiikalle. Teos on jaettu kahteen pääosaan, "Esteettisen arvostelman kritiikki" ja "Teleologisen arvostelman kritiikki". Näiden lisäksi siihen kuuluu laaja yleiskatsaus koko kriittisestä järjestelmästä lopullisessa muodossaan esitettynä.
Kriittinen projekti eli tiedon rajojen ja ehtojen etsiminen alkoi "Puhtaan järjen kritiikistä", jossa Kant esitti transendentaalisen estetiikkansa, lähestymistavan havainnon ongelmaan, jossa ajan ja avaruuden ei katsota olevan riippumattomia, itsenäisiä entiteettejä vaan tapoja, joilla mieli järjestää ja strukturoi aistimaailmaa. Kantin johtopäätös oli, että ihmisjärjellä on tiettyjä perustavanlaatuisia antinomioita, erityisesti, että ei ole mahdollista ajatella toisaalta, että kaikki toiminta ja ajattelu olisi ulkoisten syiden määräämää, ja toisaalta että ihmisen käyttäytymisessä vaikuttaisi "spontaani" kausaalinen periaate.
Ensimmäinen ajattelutapa, kausaalinen determinismi, oli Kantin mielestä kaikkien empirististen tieteilijöiden käyttämä. Se johti ajatukseen lopullisesta tieteestä, jossa kaikki empiirinen tieto voitaisiin syntetisoida kokonaiseksi ja täydelliseksi kausaaliseksi selitykseksi kaikesta maailmassa tapahtuvasta.
Toinen ajattelutapa, spontaani kausaliteetti, oli kaikkien moraaliseen toimintaan osallistuvien ihmisten implisiittisesti käyttämä. Kant tutki sitä enemmän "Käytännöllisen järjen kritiikissä".
"Arvostelukyvyn kritiikki" käsittelee arvostelman itsensä paikkaa. Kant katsoi, että sen täytyy olla päällekkäinen sekä ymmärryksen (joka liittyy determinismiin) että järjen (joka liittyy spontaanisuuteen) kanssa.
3GPP
3rd Generation Partnership Project on usean standardointijärjestön yhteistyöorganisaatio, joka pyrkii luomaan kolmannen sukupolven matkapuhelinjärjestelmille eli 3G-järjestelmille maailmanlaajuisia teknisiä määrittelyjä. Mukana olevia järjestöjä ovat ARIB, CCSA, ETSI, ATIS, TTA ja TTC.
3GPP:n spesifikaatiodokumenteista löytyvät mm. GSM-, W-CDMA- ja LTE-määritykset.
Varsinaissuomalaiset
Varsinaissuomalaiset ovat Lounais-Suomessa sijaitsevan Varsinais-Suomen maakunnan asukkaita. Maakunnan asutus on ollut runsasta ja katkeamatonta kivikaudelta lähtien. Varsinais-Suomessa puhutut suomen kielen murteet kuuluvat laajempaan lounaismurteiden ryhmään, johon lukeutuvat myös Länsi-Satakunnassa puhutut murteet. Varsinais-Suomessa on ollut myös ruotsinkielistä asutusta keskiajalta lähtien.
Varsinaissuomalaisuuteen ovat vuosisatojen ajan vaikuttaneet Suomen oloihin nähden tiheä asutus ja varhainen kaupungistuminen sekä meren ja saariston läheisyys. Ulkoiset yhteydet ovat vuosisatojen kuluessa johtaneet siihen, että Varsinais-Suomessa puhutuissa murteissa on viron kielen kanssa useampia yhteisiä piirteitä kuin muissa suomen murteissa. Varhain muodostuneet yhteydet Ruotsin suuntaan jättivät lounaismurteisiin myös ruotsalaisperäisiä lainasanoja, ja Varsinais-Suomen paikannimistöön tuli sitä kautta myös germaanisia aineksia.
Varsinaissuomalaisuuteen kaavamaisesti yhdistettyjä piirteitä ovat jurous, uteliaisuus, vähäpuheisuus ja voimakas paikallispatriotismi.
Kaarlo Hännisen "Kansakoulun maantieto ja kotiseutuoppi yksiopettajaisia kouluja varten" vuodelta 1929 sanoo varsinaissuomalaisista seuraavaa: ""Varsinaissuomalaiset ovat hämäläistä heimoa, joihin on sekaantunut ruotsalaista väestöä. Varsinaissuomalainen on pidempi kuin varsinainen hämäläinen. Hän on vilkas ja puhuu hyvin lyhytsanaista murretta.""
Laitilan murteella kirjoittava runoilija Heli Laaksonen on 2000-luvulla tuonut varsinaissuomalaisuudelle uutta julkisuutta. Varsinaisesti Laaksosen teoksissaan käyttämä murre ei kuitenkaan ole puhdasta Laitilan murretta, vaan Kalannin seudun murretta.
Daniel Schacter
Daniel L. Schacter (s. 17. kesäkuuta 1952 New York) on yhdysvaltalainen psykologian professori Harvardin yliopistossa vuodesta 2002. Hänen tutkimusaiheensa käsittelevät ihmisen muistia.
Schacter suoritti kandidaatin tutkinnon Pohjois-Carolinan yliopiston Chapel Hillissä vuonna 1974 ja maisterin tutkinnon Toronton yliopistossa vuonna 1977. Vuonna 1978 hän oli vierailevana tutkijana Oxfordin yliopistossa. Tohtoriksi hän väitteli Toronton yliopistosta Endel Tulvingin ohjauksessa vuonna 1981.
Vuodet 1981–1987 Schacter työskenteli Toronton yliopistossa muistihäiriöitä tutkivassa yksikössä. Vuosina 1987–1989 hän oli apulaisprofessori ja vuosina 1989–1991 professori Arizonan yliopistossa. Vuodesta 1991 hän on työskennellyt Harvardin yliopistossa. Vuosina 1991–1995 Schacter oli professori ja vuosina 1995–2005 psykologian laitoksen johtaja. Vuonna 1999 hän oli vierailevana tutkijana University College Londonissa. Vuodesta 2002 Schacter on hoitanut psykologian William R. Kenan Jr. -professuuria.
Jaakko III
Jaakko III (1451/1452 – 11. kesäkuuta 1488) oli Skotlannin kuningas vuosina 1460–1488. Hän oli edeltäjänsä, kuningas Jaakko II:n poika. Jaakko III oli epäsuosittu ja aikaansaamaton hallitsija, sillä hän oli epäoikeudenmukainen, tavoitteli liittolaisuutta vanhan vihollisen Englannin kanssa ja oli huonoissa väleissä lähes kaikkien läheistensä kanssa. Hänen mainettaan Skotlannin ensimmäisenä renessanssikuninkaana on ajoittain liioiteltu, sillä vaikka Jaakkoa hallituskautenaan moitittiin tämän kiinnostuksesta ennemmin musiikkiin kuin metsästykseen ja sodankäyntiin, oli hänen seuraajissaan vielä enemmän renessanssin ajan hallitsijan piirteitä.
Heinäkuussa 1469 Jaakko avioitui Margaret Tanskalaisen kanssa Edinburghissa. He saivat kolme poikaa, joista vanhin oli tuleva Skotlannin kuningas Jaakko IV.
Skotlannin kuningaskunta
Skotlannin kuningaskunta oli Ison-Britannian saaren pohjoisosassa Länsi-Euroopassa sijainnut valtio vuosina 843–1707. Englannin kuningaskunta esitti sille usein vaatimuksia, joilla Englanti pyrki saamaan alueella ylivallan. Lopulta vuonna 1707 Skotlanti solmi Englannin kanssa unionisopimuksen, jolla alueet liitettiin yhteen ja perustettiin Ison-Britannian kuningaskunta. Vuonna 1700 Skotlannin kuningaskunnan asukasluku oli noin 1,1 miljoonaa.
Skotlannin yhdisti sen ensimmäinen kuningas Kenneth I MacAlpin vuonna 843. Seuraavan 850 vuoden aikana maahan kehitettiin oma laki- ja opetusjärjestelmä, jotka sillä on käytössä vielä tänäkin päivänä. Skotlannilla oli myös oma raha- ja mittajärjestelmä. Aluksi kuningaskunnan alueet sijoittuivat Forth- ja Clydejokien pohjoispuolelle, Lounais-Skotlannin ollessa yhä Strathclyden hallitsijoiden alaisuudessa. Kaakkois-Skotlanti puolestaan oli ollut Bernicia-kuningaskunnan hallinnassa noin vuodesta 638, myöhemmin Northumbrian kuningaskunnan alla. Tästä alueesta kilvoiteltiin Konstantin II:n aikaan ja lopulta se liitettiin Skotlannin kuningaskuntaan vuonna 1018, jolloin Malcolm II työsi rajan etelässä aina Tweedjoelle asti. Lähes sama raja on edelleen Skotlannin kaakkoisrajana.
Merkittävä Skotlannin kuningassuku oli Stuart-suku, jonka ensimmäinen hallitsija oli Robert II. Suvun hallituskausi oli kuitenkin täynnä sisäisiä konflikteja. Suku sai mahdollisuuden Englannin kruunuun, kun Englannin Henrik VII:n tytär Margareeta Tudor avioitui Jaakko IV:n kanssa. Heidän pojantyttärensä Maria Stuart vaati itselleen Englannin kruunua, mikä johti myöhemmin hänen teloitukseensa. Tämän poika Skotlannin Jaakko VI kuitenkin peri Englannin kruunun Elisabet I:n kuoltua lapsettomana.
Kantajaproteiini
Kantajaproteiini on solukalvolla oleva proteiini (kalvoproteiini), joka siirtää aineita kalvon toiselle puolelle. Kantajaproteiinit kuljettavat soluun tai siitä ulos polaarisia molekyylejä kuten sokereita ja aminohappoja, sekä ioneja. Molekyyli kiinnittyy kantajaproteiiniin kalvon toisella puolella. Kiinnittyminen saa kantajaproteiinin muodon muuttumaan siten, että molekyyli vapautuu kalvon toiselle puolelle.
Kantajaproteiinien toiminta on usein aktiivista kuljetusta. Monet kantajaproteiinit voivat myös fasilitoida diffuusiota eli osallistua passiiviseen kuljetukseen.
Fasilitoitunut diffuusio:
Sekundaarisesti aktiivinen kuljetus:
Primaarisesti aktiivinen kuljetus:
Purves ym.: Life the Science of Biology. 2000.
Perverted-Justice.com
Perverted-Justice.com eli PeeJ on Yhdysvalloissa toimiva järjestö, joka pyrkii tunnistamaan aikuisia miehiä, jotka chat-huoneissa keskustelemalla pyrkivät seksuaaliseen kanssakäymiseen alaikäisten kanssa. Järjestön vapaaehtoiset menevät chattiin esittäen pikkutyttöjä tai -poikia, ja yrittävät urkkia heille seksuaalista kanssakäymistä ehdottelevien miesten yhteystietoja ja valokuvia. Yhteystiedot ja valokuvat julkaistaan järjestön verkkosivulla. Joissain tapauksissa järjestö on ottanut myös yhteyttä poliisiin, ja 87 miestä on jo saatu tuomittua. Järjestö suunnittelee toiminnan laajentamista Kanadaan.
Järjestöä on arvosteltu useista tapauksista, joissa julkinen lasten hyväksikäyttäjän leima on lyöty vääriin henkilöihin. Joku on esimerkiksi voinut esittää lapsista kiinnostunutta, ja luovuttaa sitten kostomielessä jonkun toisen henkilön yhteystiedot. Järjestöä vastaan on perustettu järjestö Corrupted-Justice.com.
Saukonkylä
Saukonkylä on kylä, joka sijaitsee Alajärvellä noin kahdeksan kilometrin päässä keskustasta. Saukonkylässä on noin 300 asukasta. Saukonkylältä on hyvät tiet Lehtimäelle, Kuortaneelle ja Seinäjoelle.
Alberto Paparisto
Alberto Paparisto (s. 1925 Elbasan) on albanialainen säveltäjä ja musiikintutkija. Hän syntyi Elbasanissa, Keski-Albaniassa ja opiskeli vuosina 1951–1956 Moskovan Tšaikovski-konservatoriossa.
Paparisto on säveltänyt muun muassa pianomusiikkia.
Frank B. Kellogg
Frank Billings Kellogg (22. joulukuuta 1856 – 21. joulukuuta 1937) oli yhdysvaltalainen poliitikko ja valtiomies.
Kellogg syntyi Potsdamissa New Yorkissa ja perhe muutti Minnesotaan 1865. Kellogg alkoi harjoittaa lakia Rochesterissa 1877. Hän oli kaupungin asianajaja 1878–1881 ja Olmstedin piirikunnan 1882–1887. Hän muutti Saint Pauliin 1887.
Kellogg valittiin republikaanina Yhdysvaltain senaattiin Minnesotasta 1917–1923. Hän hävisi vaalit 1922. Hän edusti Yhdysvaltoja viidennessä Amerikan valtioiden kokouksessa Santiagossa Chilessä 1923, ja toimi lähettiläänä Britanniaan 1923–1925.
Kellogg toimi presidentti Calvin Coolidgen ulkoministerinä 1925–1929. Hän oli vuoden 1928 Kelloggin sopimuksen alullepanija. Tästä Kellogg sai Nobelin rauhanpalkinnon 1929 ja Ranska nimitti hänet kunnialegioonan jäseneksi.
Kellogg oli Kansainliiton alaisen Kansainvälisen tuomioistuimen tuomarina 1930–1935. Hän kuoli Saint Paulissa.
Juhana Gent
Juhana Gent () (24. kesäkuuta 1340 – 3. helmikuuta 1399) oli Lancasterin ensimmäinen herttua ja Englannin kuninkaan Edvard III:n ja tämän puolison Hainaultin Philippan kolmas aikuisuuteen asti selvinnyt poika. Hän sai nimensä syntymäpaikkansa, belgialaisen Gentin kaupungin, mukaan.
Varakas Gent oli yksi merkittävistä vaikuttajista kuningaskunnassa veljenpoikansa Rikhard II:n ollessa alaikäinen kuningas. Hän oli myös osallisena useissa poliittisissa selkkauksissa, mutta piti huolen ettei häntä suoraan yhdistettäisi nuoren kuninkaan vastustajiin.
Juhanan laillisiin jälkeläisiin, Lancaster-sukuun, kuuluivat kuninkaat Henrik IV, Henrik V ja Henrik VI. Hänen aviottomia jälkeläisiään pitkäaikaisen rakastajattaren Katherine Swynfordin kanssa, josta tuli hänen kolmas vaimonsa, olivat Beaufortit. Hänen pojanpojantyttärensä Margaret Beaufort avioitui Tudor-sukuun, jonka ensimmäiseksi kuninkaaksi nousi hänen poikansa Henrik VII. Hänen laillisia lapsiaan olivat myös Lancasterin Filippa, josta tuli Portugalin kuninkaan Juhana I:n puoliso, Exeterin herttuatar Elisabet ja Lancasterin Catalina, josta tuli Kastilian kuninkaan Henrik III:n puoliso.
Juhanan kuollessa 1399 hänen omistamansa alueet takavarikoitiin kruunulle, sillä Rikhard II oli karkottanut Juhanan perillisen, Henry Bolingbroken, vuonna 1398. Bolingbroke kuitenkin palasi ja syrjäytti epäsuosiossa olleen Rikhard II:n. Hänestä tuli Englannin kuningas Henrik IV, Juhana Gentin ensimmäinen jälkeläinen Englannin valtaistuimella.
Gyration Inc.
Gyration Inc. on vuonna 1989 Saratogassa, Kaliforniassa perustettu yritys, joka tuottaa langattomia, gyroskooppiteknologiaa hyväkseen käyttäviä optisia hiiriä. Tämä mahdollistaa hiiren tunnistavan liikkeen keskellä ilmaa, eikä työtasoa välttämättä tarvita. Thomson SA hankki yrityksen elokuussa 2004. Myös Nintendo on sijoittanut yritykseen, sillä vuonna 2001 se hankki paljastamattoman määrän yrityksen osakkeita.
Murat Shehu
Murat Shehu (1897–1978) oli albanialainen säveltäjä.
Shehu syntyi Beratissa, Keski-Albaniassa, mutta muutti Yhdysvaltoihin 15-vuotiaana. Hän sävelsi muun muassa kolme rapsodiaa orkesterille, sinfonisen runoelman "Albanian Rhapsody" ja useita lauluja. Hän sai moniin teoksiinsa vaikutteita perinteisestä albanialaisesta musiikista.
Ceccano
Ceccano on kaupunki ja kunta Frosinonen maakunnassa Lazion hallinnollisella alueella Keski-Italiassa. Kunnassa oli 23 565 asukasta vuonna 2015, ja sen pinta-ala on 61 neliökilometriä.
Martin Gjoka
Martin Gjoka (1890–1940) oli albanialainen säveltäjä ja fransiskaani. Hän syntyi Shkodërissa ja opiskeli aluksi kotikaupungissaan Frano Ndojan johdolla ja myöhemmin Salzburgissa. Vuonna 1924 hän perusti Shkodërissa 40-jäsenisen puhallinorkesterin.
Gjoka sävelsi useita laulu-, soitin- ja orkesteriteoksia. Hän kirjoitti myös keskeneräiseksi jääneen oopperan "Judah Maccabaeus". Yksi hänen orkesteriteoksistaan oli sinfonia "Kaksi kukkaa Scanderbegin haudalla" (1922), joka tosin oli pitkään esittämätön albanialaisten ammattisoittajien vähyyden vuoksi.
Patrick McDonnell
Patrick McDonnell (17. maaliskuuta 1956) on amerikkalainen New Jerseyssä syntynyt sarjakuvantekijä. Hän opiskeli New Yorkissa The School of Visual Artsissa, josta valmistui 1978.
Valmistumisen jälkeen McDonnell aloitti uransa freelance kuvittajana, piirtämällä mm. vakituisesti The New York Timesiin 1978-1993. Tämän lisäksi hänen kuvituksiaan julkaistiin esimerkiksi Sports Illustrated, Valitut palat, Forbes ja Time lehdissä. 
Alkupään sarjakuvista tunnetuimpia on Bad Baby, joka ilmestyi Parents Magazine-lehdessä 10 vuotta.
Vuonna 1994 McDonnell loi tunnetuimman sarjakuvansa Kamut (Mutts). King Features Syndicate levittää sitä nykyään yli 700 sanomalehteen yli 20 maassa. Kamujen suosion myötä McDonnell on kunnostautunut myös eläintensuojelussa ja "Kamut" käsittelevät usein siihen liittyviä asioita. Hän on kampanjoinut erityisesti huostaanotettujen eläinten olojen puolesta.
Hänen piirrostyylissään on vaikutteita George Herrimanin Krazy Katista, Charles M. Schulzin Tenavista ja E. C. Segarin Kippari Kallesta.
Intian pääministeri
Intian pääministeri on Intian hallituksen johtaja, jonka nimittää liittovaltion presidentti.
Presidentti kutsuu parlamentin enemmistöpuolueen tai koalition johtajan muodostamaan liittovaltion hallituksen. Pääministeriksi valitun on oltava jommankumman parlamenttihuoneen jäsen tai jos ei ole, niin hänen on noustava parlamenttiin kuuden kuukauden sisällä valinnastaan. Pääministeri valitsee muut hallituksen ministerit, minkä presidentti vahvistaa.
Pääministerin ja hallituksen tehtävänä on avustaa ja neuvoa liittovaltion presidenttiä perustuslain hänelle myöntämän hallitus- ja toimeenpanovallan käytössä.
Rex Brown
Rex Robert Brown (s. 27. heinäkuuta 1964 Graham, Texas) on yhdysvaltalainen muusikko, joka tunnetaan parhaiten laajasta suosiosta 1990-luvulla nauttineen metalliyhtye Panteran basistina. Hän vaikutti pitkään myös Down-nimisessä yhtyeessä.
Rex oli Pantera-laulaja Phil Anselmon kanssa Down-yhtyeessä korvatakseen edellisen basistin Todd Strangen. Hän on soittanut bassokitaraa yhtyeen albumeilla "" ja "". Down-rumpali Jimmy Bowerin mukaan (haastattelu 22.06.2011) Rex ei ole enää mukana yhtyeen kokoonpanossa. Hänet korvaa Pat Bruders crowbar-yhtyeestä. Uuden Down-albumin olisi tarkoitus ilmestyä vielä vuoden 2011 aikana. Eli on hyvin todennäköistä, että Brown soittaa tulevalla pitkäsoitolla.
Panteran alkuaikoina Rex käytti esiintyessään nimeä Rex Rocker. Nimi pysyi samana "Far Beyond Driven" -albumiin asti, jolloin hän ja Dimebag Darrel vaihtoivat esiintymisissä käytettäviä nimiä. Rex hylkäsi Rocker-lisänimen ja on ollut levyjen kansiteksteissä Rex Brown, kun taas Diamond Darrellista tuli Dimebag Darrell.
"Cowboys from Hell" -albumin kansiteksteissä Rex Brown on mainittuna vain nimellä Rex, näin poistaen "Rocker"-lisänimen.
Rex liittyi Panteraan vuonna 1982 ystäviensä kitaristi Dimebag Darrellin, rumpali Vinnie Paulin ja laulaja Terry Glazen kanssa.
Pantera pestasi uuden laulajan, Phil Anselmon, Glazen tilalle vuonna 1987. Vuonna 1990 yhtyeen levy-yhtiö oli Atco Records ja se julkaisi läpimurtoalbuminsa Cowboys from Hellin, mistä tuli musiikillisesti sen täyskäännös. Neljän studioalbumin ja yhden kokoelmalevyn aikana Pantera sai neljä Grammy-palkintoa parhaista metalliesityksistä, vuonna 1995 kappaleesta "I'm Broken", vuonna 1997 kappaleesta "Suicide Note Pt. 1", vuonna 1998 kappaleesta "Cemetary Gates" ja vuonna 2001 "Revolution is My Name" -kappaleesta. Vuonna 2001 Anselmo pani Panteran tauolle selkävaivojensa ja sivuprojektiensa takia ja Pantera hajosi lopulta vuonna 2003.
Rex oli jazzbasisti hänen ollessaan James Bowie High Schoolissa Arlingtonissa Texasissa ja hänelle tarjottiin opiskelumahdollisuuksia Pohjois-Texasin yliopistosta, mutta hän kieltäytyi. Hän soittaa yleensä bassoa plektralla ja oli monien mielestä yksi groove metalin ohjaavista voimista Dimebag Darrellin kanssa.
Panteran aikoina Rex tunnettiin hyvin vapaista mutta rytmissä pysyvistä bassosovituksista Dimebagin soolojen alla, joista silmiinpistävimmät löytyvät yhtyeen kappaleista "Floods" "Walk" "5 Minutes Alone", "Throes of Rejection", "Cowboys from Hell", "Living Through Me (Hells Wrath)", "I Can't Hide", "Use my Third Arm", "I'm Broken" ja monista muista.
Rex käyttää Spector-merkkisiä bassoja, jotka ovat Gibson Thunderbirdin mukaan muotoiltuja. Spectorilla on kaksi Rex signaturebassoa, Rex 4 ja Rex 5.
Thoma Nassi
Thoma Nassi (1892–1964) oli albanialainen säveltäjä ja kapellimestari. Hän perusti myös useita yhtyeitä, kuten jousiorkesteri "Përparimin".
Nassi syntyi Dardhassa, lähellä Korçëa, mutta muutti 12-vuotiaana Kreikkaan, jossa häntä kasvatti hänen setänsä. Myöhemmin Nassi opiskeli sävellystä ja orkesterin johtamista Bostonissa, Yhdysvalloissa. Vuonna 1920 hän palasi Albaniaan, jossa hän asettui aluksi Korçëen ja vuonna 1925 Tiranaan. Vuonna 1926 hän muutti takaisin Yhdysvaltoihin palaamatta enää koskaan Albaniaan.
Nassi sävelsi muun muassa lauluja.
Tanskan pääministeri
Tanskan pääministeri on Tanskan hallituksen päämies.
Tanskasta tuli perustuslaillinen monarkia vuonna 1849. Tanskan valtiopäämies on Tanskan monarkki.
Alkaen Adam Wilhelm Moltkesta ja vuodesta 1848 Tanskan hallituksen päämies oli pääministeri ("Premierminister"). Vuodet 1855–1918 se oli "konsiilipresidentti" ("Konseilspræsident"). 21. huhtikuuta 1918 lähtien arvonimi on ollut valtioministeri ("Statsminister"). Kansainvälisesti käytetään kuitenkin pääministerin titteliä.
Korçë
Korçë on kaupunki kaakkoisessa Albaniassa, lähellä Kreikan rajaa. Se on 55 130 asukkaallaan (2001) yksi Albanian suurimmista kaupungeista. Se sijaitsee ylätasangolla 850 metriä merenpinnan yläpuolella Moravavuorten ympäröimänä.
Korçëssa perustettiin vuonna 1891 Albanian ensimmäinen tyttökoulu. Kreikka miehitti kaupungin vuonna 1912 väittäen sitä osaksi Pohjois-Epirusta. Ensimmäisen maailmansodan aikana kaupungin miehittivät Itävalta-Unkari ja Ranska.
Korçë on Korçën maakunnan suurin kaupunki ja pääkaupunki.
Terry Glaze
Terrence Lee "Terry" Glaze (s. 29. marraskuuta 1964) tunnetaan parhaiten työstään heavy metal -yhtye Panteran laulajana vuosina 1983-1986, jolloin hänet tunnettiin paremmin nimellä taiteilijanimellä T Lee. Hänen jälkeensä Panterassa oli solistina kaksi eri henkilöä, ennen kuin Razor Whiten laulaja Philip Anselmo liittyi yhtyeeseen vuonna 1988. Laulajan erottamisen syyksi ilmoitettiin Terryn sopimattomuus Panteran uuteen imagoon, joka oli siirtynyt levytyssopimuksen myötä kokonaan pois glam metalista ja siirtynyt huomattavasti rankempaan ja raskaampaan suuntaan 1990-luvulle tultaessa.
Eurydike I
Eurydike I () oli Egyptin kuningatar ja Ptolemaios I:n vaimo. Eurydiken isä oli Makedonian hallitsija Antipatros. Eurydike meni naimisiin Ptolemaioksen kanssa noin vuonna 320 eaa., pian Triparadisoksen rauhan jälkeen.
Eurydike ja Ptolemaios saivat ainakin kolme lasta, Ptolemaios Keraunosin, Ptolemaisin ja Lysandran. Eurydike ja Ptolemaios erosivat luultavasti ennen vuotta 287 eaa. Eurydike seurasi ehkä poikaansa Ptolemaiosta Makedoniaan, jossa tästä tuli kuningas. Eurydiken lapsia olivat luultavasti myös Meleagros, joka myös hallitsi Makedoniaa lyhyen aikaa, sekä Argaeus, jonka Ptolemaios II antoi teloittaa vuonna 282 eaa.